Bjarni Ben 17/04/2013 Comments Off on Facebook uppfærir iPhone og iPad appið Í dag kom út ný útgáfa af Facebook fyrir iOS ( iPhone & iPad ) . Meðal nýjunga er viðbót við Facebook spjallið sem kallast Chatheads eða spjallhausar eins og við kjósum að kalla það . Spjallhausar virka þannig að hringlaga mynd af viðmælandanum er alltaf á skjánum og því er Facebook spjallið mun aðgengilegra en áður . Hægt er að fjarlægja hausana af skjánum með því að draga þá að neðsta hluta skjásins í átt að home takkanum á símanum . Nýja Facebook útlitið með spjallhaus í hægra horninu Sé smellt á upplýsingahnapp viðmælandans er hægt að sjá nánari upplýsingar um hann og notendur í Bandaríkjunum geta hringt frítt símtal ( VoIP ) í gegnum Facebook appið . Þessi þjónusta er ekki í boði á Íslandi en gæti mögulega komið inn síðar . Önnur nýjung eru svokallaðir stickers sem eru einfaldlega stór emoji tákn eða broskallar . Með því að fara í stickers store er hægt að sækja fleiri stickers og þykir okkur ekki joshuatetreault ólíklegt að Facebook muni rukka aukalega fyrir stickers í framtíðinni . iPad appið fékk líka yfirhalningu og er nú líkara nýju fréttaveitu Facebook sem er væntanleg fyrir vafra á næstunni . Spjallhausarnir eru einnig mættir á iPad . Facebook fyrir iPad Það er nokkuð ljóst að Facebook leggur mikla áherslu á snjalltæki þessa dagana því nýlega kom út appið Facebook Home fyrir Android sem gerir Facebook að miðpunkti heimaskjásins og leggur meiri áherslu á fólk en öpp . HTC First verður svo fyrsta símtækið sem kemur uppsett með Facebook home , en síminn er fáanlegur í Bandaríkjunum . Apple tæki munu líklega aldrei fá Facebook Home vegna þess að iOS er mun lokaðra stýrikerfi en Android . Facebook appið sem kom út í dag fyrir iOS er ágætis málamiðlun fyrir iPhone og iPad notendur sem gerðu sér vonir um að fá Facebook Home , þar sem það nýtir sér ýmsa af eiginleikum Home . Hægt er að sækja Facebook appið í iTunes store .